wickkiey/tamil-wikipedia-markdown huggingface dataset:
# இலுவாங் பிரபாங் மாகாணம், லாவோஸ்

**இலுவாங் பிரபாங் மாகாணம்** ( ஆங்கிலம்:**Luang Prabang** ) என்பது லாவோஸில் உள்ள ஒரு மாகாணம். இது நாட்டின் வடக்கே அமைந்துள்ளது. அதே பெயரின் தலைநகரான இலுவாங் பிரபாங் 13 முதல் 16 ஆம் நூற்றாண்டுகளில் இலேன் சாங் இராச்சியத்தின் தலைநகராக இருந்தது. இது 1995 முதல் யுனெஸ்கோவால்<nowiki/>தனித்துவமான கட்டடக்கலை, மத மற்றும் கலாச்சார பாரம்பரியங்களுக்கான உலக பாரம்பரிய தளமாக பட்டியலிடப்பட்டுள்ளது, இது 19 மற்றும் 20 ஆம் நூற்றாண்டுகளில் பிரெஞ்சு காலனித்துவ தாக்கங்கள் உட்பட பல நூற்றாண்டுகளில் கிராமப்புற மற்றும் நகர்ப்புற வளர்ச்சிகளின் கலவையாகும். இந்த மாகாணத்தில் 12 மாவட்டங்கள் உள்ளன. அரண்மனை, தலைநகரில் உள்ள தேசிய அருங்காட்சியகம் ஆகியவை முக்கியமான தளங்கள் ஆகும். மாகாணத்தில் குறிப்பிடத்தக்க கோயில்களும் உள்ளன. லாவோ புத்தாண்டு ஏப்ரல் மாதத்தில் தி பன் பை மாய் என்ற பெயரில் கொண்டாடப்படுகிறது.  

## நிலவியல்
லாவோஸ் மாகாணங்களில் ஒன்றான லுவாங் பிரபாங் மாகாணம் 16,875 சதுர கிலோமீட்டர் (6,515 சதுர மைல்) பரப்பளவைக் கொண்டுள்ளது. இந்த மாகாணம் வடக்கே போங்சாலி மாகாணம், வடகிழக்கில் வியட்நாம், கிழக்கே கவுபான் மாகாணம், தென்கிழக்கில் சியாங்கௌவாங் மாகாணம், தெற்கே வியஞ்சான் மாகாணம், தென்மேற்கில் சைக்னபௌலி மாகாணம் மற்றும் மேற்கில் ஓடோம்க்சே மாகாணம் ஆகிய எல்லைகளைக் கொண்டுள்ளது.  

மாகாண தலைநகரம் மற்றும் இராச்சியத்தின் பழைய பகுதி, லுவாங் பிரபாங் நகரம், பாங்காக் ஏர்வேஸ், லாவோ ஏர்லைன்ஸ் அல்லது வியட்நாம் ஏர்லைன்ஸ் வழியாக லுவாங் பிரபாங் சர்வதேச விமான நிலையம் சேவை செய்கிறது. தலைநகர் ஒரு குறுகிய தீபகற்பத்தில் அமைந்துள்ளது. இது உள்ளூர் லாவோ பௌத்தர்களுக்கும், மேலும் அடிக்கடி வரும் சுற்றுலாப் பயணிகளுக்கும் ஆன்மீகத் தளமாகும். தீபகற்பத்தின் மையத்தில் ஒரு மலை,ஒன்று உள்ளது. இது உயரம் கொண்டது; ஒரு செங்குத்தான படிக்கட்டு கொண்ட ஒரு சன்னதி ஒன்று அமைந்துள்ளது.  

## புள்ளி விவரங்கள்
மார்ச் 2005 மக்கள் தொகை கணக்கெடுப்பின்படி மாகாணத்தின் மக்கள் தொகை 407,012 என்ற அளவு கொண்டது.  

## பொருளாதாரம்
ஓக்பாப்டோக் என்ற நெசவு மையம் மற்றும் துணிகளின் கண்காட்சி இலுவாங் பிரபாங்கில் அமைந்துள்ளது. இது துணி மற்றும் கைவினைப்பொருட்களை வடிவமைத்து உற்பத்தி செய்கிறது. இது லாவோ மகளிர் சங்கம் மற்றும் கைவினைஞர்களின் பிற கிராமப்புற சமூகங்களின் பங்காளியாக நிறுவப்பட்டது. ஓக்பாப்டோக் கிட்டத்தட்ட 200 பேருக்கு வேலை வழங்குகிறது.  

## அடையாளங்கள்
இலுவாங் பிரபாங்கின் தலைநகரம் மாகாணத்தின் மிகவும் குறிப்பிடத்தக்க அடையாளமாகும், இது 1995 இல் உலக பாரம்பரிய தளமாக மாறியது. ஒரு புராணத்தின் படி, புத்தர் இந்த இடத்தை பார்வையிட்டதாகவும், இது ஒரு வளமான மற்றும் வளமான நகரமாக மாறும் என்று கணித்தார் என்றும் நம்பப்படுகிறது. அடுத்த நூற்றாண்டுகளில் தான் இது லான் சாங் இராச்சியத்தின் தலைநகராகவும்,பௌத்த மதத்தின் மையமாகவும் மாறியது. கோயில்களுக்கும் மடங்களுக்கும் இடையில் அரச நிர்வாக வளாகங்களுடன் நகரம் வளர்ந்தது.  

1904 ஆம் ஆண்டில் கட்டப்பட்ட தேசிய அருங்காட்சியகத்தில், நுழைவு மண்டபத்தில் அரச மத கலைப்பொருட்கள் மற்றும் சந்திரனில் இருந்து வந்த ஒரு பாறை ஆகியவை உள்ளன. 14 ஆம் நூற்றாண்டின் தங்க பிரா பேங் என்பது அதன் பெயரை மாகாணத்திற்கு வழங்கியுள்ளது.  

## கலாச்சாரம்
லாவோ புத்தாண்டைக் கொண்டாடுவதற்காக ஏப்ரல் மாதத்தில் பன் பை மாய் திருவிழா நடைபெறுகிறது. இந்த கொண்டாட்டத்தில் வாட் கோ சியாங் கடந்து செல்லும் தக் பேட், துறவிகளின் பிச்சையெடுக்கும் ஊர்வலம் ஆகியவை அடங்கும். லாவோ பாலே மாகாண தலைநகரில் உள்ள அரண்மனை மைதானத்தில் உள்ள புரோலாக்-பிரலம் என்ற நிகழ்ச்சி நடக்கிறது.
# லாவோஸின் பொருளாதாரம்

**லாவோஸின் பொருளாதாரம் (ஆங்கிலம்:** Economy of Laos) என்பது வேகமாக வளர்ந்து வரும் குறைந்த நடுத்தர வருமானத்தை வளர்ந்து வரும் பொருளாதாரமாகும் . மீதமுள்ள ஐந்து சோசலிச நாடுகளில் ஒன்றாக இருப்பதால், லாவோ பொருளாதார மாதிரியானது சீன மற்றும் வியட்நாமிய சோசலிச-சார்ந்த சந்தை பொருளாதாரங்களை ஒத்திருக்கிறது, அதிக அளவில் அரசு உரிமையை இணைப்பதன் மூலம் சந்தை அடிப்படையிலான கட்டமைப்பில் அந்நிய நேரடி முதலீட்டிற்கான திறந்த தன்மையைக் கொண்டுள்ளது.  

சுதந்திரத்தைத் தொடர்ந்து, லாவோஸ் சோவியத் வகை திட்டமிடப்பட்ட பொருளாதாரத்தை நிறுவியது. உலகமயமாக்கப்பட்ட உலக சந்தையில் லாவோஸை ஒருங்கிணைப்பதை நோக்கமாகக் கொண்ட பொருளாதார மறுசீரமைப்பின் ஒரு பகுதியாக, லாவோஸ் 1986 ஆம் ஆண்டில் *புதிய பொருளாதார பொறிமுறை* எனப்படும் சீர்திருத்தங்களுக்கு உட்பட்டது, இது அரசாங்க கட்டுப்பாட்டை பரவலாக்கியது மற்றும் அரசுக்கு சொந்தமான நிறுவனங்களுடன் தனியார் நிறுவனங்களை ஊக்குவித்தது. தற்போது, லாவோஸ் உலகின் மிக வேகமாக வளர்ந்து வரும் பொருளாதாரங்களில் ஒன்றாக உள்ளது, மொத்த உள்நாட்டு உற்பத்தியில் ஆண்டுக்கு 8% சராசரியாக உள்ளது. லாவோஸ் 2019 ஆம் ஆண்டிலும் குறைந்தது 7% வளர்ச்சியைத் தக்க வைத்துக் கொள்ளும் என்றும் கணிக்கப்பட்டுள்ளது.  

அரசாங்கத்தின் முக்கிய குறிக்கோள்கள் அனைத்து குழந்தைகளுக்கும் வறுமைக் குறைப்பு மற்றும் அனைவருக்கும் கல்வி தொடர்வது என்பதில் அடங்கும். சீனாவின் குன்மிங் முதல் லாவோஸின் வியஞ்சான் வரை கிட்டத்தட்ட 6 பில்லியன் டாலர் அளவில் கட்டமைக்கப்பட்டுவரும் அதிவேக ரயிலின் கட்டுமானத்தின் மூலம் இது காட்சிப்படுத்தப்படுகிறது. நாடு 2011 இல் லாவோ பங்குச் சந்தையைத் திறந்தது, மேலும் சீனா, வியட்நாம் மற்றும் தாய்லாந்து போன்ற அண்டை நாடுகளுக்கு நீர் மின்சக்தி வழங்கும் நாடாக அதன் பங்கில் வளர்ந்து வரும் பிராந்திய பகுதியாக மாறியுள்ளது. தற்போதைய காலகட்டத்தில், லாவோஸின் பொருளாதாரம் பெரும்பாலும் வெளிநாட்டு நேரடி முதலீட்டை நம்பியுள்ளது,  

## பொருளாதார வரலாறு

## வேளாண்மை
வேளாண்மையில், பெரும்பாலும் வாழ்வாதாரம் நெல் விவசாயம். இது லாவோ பொருளாதாரத்தில் ஆதிக்கம் செலுத்துகிறது, மக்கள்தொகையில் 85% வேலைவாய்ப்பு மற்றும் மொத்த உள்நாட்டு உற்பத்தியில் 51% உற்பத்தி செய்கிறது . உள்நாட்டு சேமிப்பு குறைவாக உள்ளது, லாவோஸ் பொருளாதார மேம்பாட்டுக்கான முதலீட்டு ஆதாரங்களாக வெளிநாட்டு உதவி மற்றும் சலுகைக் கடன்களை பெரிதும் நம்ப வேண்டிய கட்டாயத்தில் உள்ளது.  

விவசாய பொருட்களில் இனிப்பு உருளைக்கிழங்கு, காய்கறிகள், சோளம், காபி, கரும்பு, புகையிலை, பருத்தி, தேநீர், வேர்க்கடலை, அரிசி; மற்றும் நீர் எருமை, பன்றிகள், கால்நடைகள், கோழி போன்றவைகள் வளர்ப்பதன் மூலம் பொருளாதாரம் வளர்கிறது  

2012 ஆம் ஆண்டின் நடுப்பகுதியில், லாவோஸ் அரசாங்கம் புதிய சுரங்கத் திட்டங்களுக்கு நான்கு ஆண்டு கால தடை விதித்தது. விவசாய நிலங்களைப் பயன்படுத்துவது தொடர்பான சுற்றுச்சூழல் மற்றும் சமூக அக்கறைகள் என்று மேற்கோள் காட்டப்பட்டது.  

## சுற்றுலா
சுற்றுலா என்பது பொருளாதாரத்தில் வேகமாக வளர்ந்து வரும் தொழில் மற்றும் லாவோ பொருளாதாரத்தில் முக்கியப் பங்கு வகிக்கிறது. அரசாங்கம் 1990 களில் லாவோஸை உலகுக்குத் திறந்தது, மேலும் சுற்றுலாப் பயணிகளிடையே ஒரு பிரபலமான இடமாகத் தொடர்கிறது.  

2012 ஆம் ஆண்டில் லாவோஸில் மொத்த வெளிநாட்டு முதலீட்டில், சுரங்கத் தொழிலுக்கு 27% கிடைத்தது, மின்சார உற்பத்தியில் 25% பங்கு உள்ளது.
# ஏக்நாத்



**ஏக்நாத்** தமிழகத்தைச் சேர்ந்த பத்திரிகையாளர், பாடலாசிரியர், நாவலாசிரியர். பாபநாசம் திருவள்ளுவர் கல்லூரியில் இளங்கலை தமிழ் இலக்கியம் பயின்ற ஏக்நாத், பின்னர் பாளையங்கோட்டை தூய சவேரியார் கல்லூரியில் முதுகலைப் பயின்றார். இளம் வயதிலேயே எழுத்தின் மீது கொண்ட ஆர்வத்தால், கவிதை, சிறுகதைகளை எழுதி வந்தார். சென்னையில் பத்திரிகையாளராக பணியாற்றி வரும் இவர், திரைப்படங்களிலும் பாடல்கள் எழுதி வருகிறார். ’மெட்டி ஒலி’ டி.வி. தொடரில் இடம்பெறும், ‘மனசே மனசே துடிக்குது மனசே’ என்ற பாடல் மூலம் பாடலாசிரியர் ஆனார்.  
பின்னர் இயக்குநர் பிரபு சாலமன் ’லீ’ படத்தின் மூலம் சினிமாவில் அறிமுகப்படுத்தினார். அடுத்து அவர் இயக்கிய ’மைனா’ படத்தில் ’நீயும் நானும் வானும் மண்ணும்’ என்ற பாடலை எழுதினார். தொடர்ந்து, தனுஷின் 'உத்தமப்புத்திரன்' படத்தில் 'கண்ணிரெண்டில் மோதி', 'ஒரு ஊர்ல ரெண்டு ராஜா' படத்தில் லட்சுமிமேனன் பாடிய 'குக்குறு குக்குறு குக்குறு’, 'மீகாமன்' படத்தின் 'யாரோ யாரோ', சசி இயக்கத்தில் விஜய் ஆண்டனி நடித்த 'பிச்சைக்காரன்' படத்தில், 'நூறு சாமிகள் இருந்தாலும் அம்மா உன்னைப் போல் ஆகிடுமா?', வெற்றி மாறன் இயக்கத்தில் தனுஷ் நடித்த ’அசுரன்’ படத்தில் ’என் மினுக்கி’ உட்பட பல பாடல்களை எழுதியுள்ளார். தொடர்ந்து எழுதி வருகிறார்.  

## எழுதிய நூல்கள்
### கவிதைத் தொகுப்பு
- கெடாத்தொங்கு

### சிறுகதை தொகுப்புகள்
- பூடம்
- குள்ராட்டி
- மேப்படியான் புழங்கும் சாலை

### நாவல்கள்
- கெடை காடு
- ஆங்காரம்
- வேசடை
- அவயம்
- சாத்தா

### கட்டுரைகள்
- ஆடு மாடு மற்றும் மனிதர்கள்
- ஊர் என்பது ஞாபகமாகவும் இருக்கலாம்
- குச்சூட்டான்

’கெடாத் தொடங்கு’ என்ற கவிதைத் தொகுப்பின் மூலம் கவனிப்பைப் பெற்ற இவர், அடுத்து கவிதைத் தொகுப்புகளை வெளியிடவில்லை.
# பட்டம்பாங் மாகாணம்

**பட்டம்பாங்** (Battambang) என்பது கம்போடியா நாட்டின் வடமேற்கில் அமைந்துள்ள மாகாணம் ஆகும். வடக்கில் பான்டே மீன்ச்சே, கிழக்கு மற்றும் தெற்கில் பர்சாட் , வடகிழக்கில் சீம்ரீப், மேற்கில் பைலின் ஆகிய மாகாணங்கள் எல்லைகளாக உள்ளன. மாகாணத்தின் மேற்கு எல்லையின் வடக்கு மற்றும் தெற்கு உச்ச எல்லைகள் தாய்லாந்துடனான சர்வதேச எல்லையின் ஒரு பகுதியாகும். நிலப்பரப்பின் அடிப்படையில் கம்போடியாவின் ஐந்தாவது பெரிய மாகாணம். இந்த மாகாணத்தின் தலைநகரம் பட்டம்பாங் ஆகும். பட்டம்பாங் நகரம் மாகாணத்தின் மிகப்பெரிய நகரம்.  

இது கம்போடியாவில் அதிக மக்கட் தொகை கொண்ட ஐந்தாவது மாகாணமாகும். கம்போடியாவின் டோன்லே சாப் உயிர்க்கோள காப்பகங்களில் சேர்க்கப்பட்டுள்ள மாகாணங்களில் பட்டம்பாங் ஒன்றாகும்.  மாகாணத்தின் வளமான நெல் வயல்கள் விவசாய பொருளாதாரத்திற்கு பிரதானமாக பங்களிக்கின்றன. பட்டம்பாங் மாகாணத்தில் பல்வேறுப் பட்ட கலாச்சாரங்கள் மற்றும் இயற்கை வளங்கள் உள்ளன. எழுபத்தைந்து சதவீதம் பரப்பளவு காடுகள் மற்றும் மலைகள் ஆகும். இப்பகுதியில் வெப்பமண்டல காலநிலை நிலவுகின்றது.  

## சொற்பிறப்பியல்
பட்டம்பாங் என்பது கெமர் மொழியில் ‘ஊழியர்களை இழத்தல்' என்று பொருள்படும். அங்கோரியனுக்கு முந்தைய மற்றும் அங்கோரியன் காலங்களிலிருந்து கண்டெடுக்கப்பட்ட கல்வெட்டுகளில் இதுவரையில் "*பட்டம்பாங்*" என்று அழைக்கப்படும் சமகால கிராமங்கள், மாவட்டங்கள் எதுவும் குறிப்பிடப்பட்டதில்லை. ஆனால் *மொஹச்சுன் கெமர்* ஆவணத்தின் படி, *ஸ்ரோக் பட்டம்பாங்* (பட்டம்பாங் மாவட்டம்) அங்கோர் மற்றும் பிந்தைய அங்கோர் காலங்களில் பயன்படுத்தப்பட்டதாக தெரியவருகின்றது.  

## நிர்வாகம்
பட்டம்பாங் 13 மாவட்டங்களாகவும், ஒரு நகராட்சியாகவும் 92 கம்யூன்களாகவும், 10 சங்கட்களாகவும் மற்றும் 810 கிராமங்களாக பிரிக்கப்பட்டுள்ளது. மாகாணத்திற்குள் இரண்டு நகரங்கள் மற்றும் 12 துணை நகராட்சிகள் ஆகியவை அடங்கும்.  

## போக்குவரத்து
பட்டம்பாங்கை சாலை வழியாகவும், படகு மூலம் சங்கீயா நதி வழியாகவும் அணுகலாம். விமான நிலையம் மற்றும் தொடருந்து பாதை இரண்டுமே பயன்பாட்டில் இல்லை. பேருந்தில் புனோம் பென்னிலிருந்து 5-6 மணி நேர பயணத்திலும், சீம்ரெப் இருந்து 3-4 மணி நேர பயணத்திலும் சென்றடையலாம்.  

## வரலாற்றுத் தளங்கள்

### வாட் ஏக் புனோம்
வாட் ஏக் புனோம் (கெமர் : ஏக் புனோம்மலை) பட்டம்பாங்கிலிருந்து 11 கி.மீ. வடக்கே ஒரு பகுதி இடிந்து விழுந்த 11 ஆம் நூற்றாண்டில் கட்டப்பட்ட கோயில் ஆகும். இந்த கோயில் 52 மீற்றர், 49 மீற்றர் அளவைக் கொண்டுள்ளது. ஒரு செந்நிற களிமண் சுவர் மற்றும் ஒரு பழங்கால நீர்த்தேக்கம் ஆகியவற்றின் எச்சங்களால் சூழப்பட்டுள்ளது. பால் பெருங்கடலை சித்தரிக்கும் ஒரு விட்டக்கல் மத்திய கோயிலின் கிழக்கு நுழைவாயிலுக்கு மேலே உள்ளது. இதன் மேல் பக்கவாட்டில் சில செதுக்கப்பட்ட புடைப்புச் சிற்பங்கள் உள்ளன. கோயிலுக்கு அடுத்ததாக உள்ளூர்வாசிகளால் ஒரு பெரிய அளவிலான புத்தர் சிலை வடிவமைப்பு தொடங்கப்பட்டது. இது அரசாங்கத்தால் நிறுத்தப்பட்டுள்ளது.  

### வாட் பனன்
பட்டம்பாங் நகரத்திற்கு தெற்கே சுமார் 25 கி.மீ தொலைவில் உள்ள வாட் பனன் (கெமர் : பனன் மலை) 10 ஆம் நூற்றாண்டில் கட்டப்பட்டது. புனோம் பனனின் 11 ஆம் நூற்றாண்டின் மலை அங்கோர் இடிபாடுகளை பட்டம்பாங்கைச் சுற்றியுள்ள கெமர் கோவிலில் காணலாம். அங்கோர்வாட்டின் ஒரு சிறிய பதிப்பைப் போல ஐந்து கோபுரங்கள் உயர்ந்து வானத்தை நோக்கிச் செல்லும். மலையின் அடிவாரத்தில் ஒரு செந்நிற களிமண்ணினால் ஆன படிக்கட்டை எதிர்கொள்ளலாம். 350+ படிகளில் ஏறிய பிறகு அற்புதமான அமைதியான அமைப்பிற்குள் நுழையலாம்.
# சயீத் சிர்சாத்

**சயீத் ஷிர்சாத்** (Sayed Shirzad பிறப்பு: அக்டோபர் 1, 1994) ஒரு ஆப்கான் துடுப்பாட்ட வீரர் . ஷிர்சாத் ஒரு இடது கை மட்டையாளர் இவர் இடது கை மித வேகத்தில் பந்து வீசுகிறார். இவர் ஆப்கானித்தான் அணிக்காக ஒருநாள் பன்னாட்டுத் துடுப்பாட்டம் மற்றும் இருபது20, பட்டியல் அ துடுப்பாட்டம் மற்றும் உள்ளூர் போட்டிகளில் விளையாடி வருகிரார்.  

## உள்ளூர் போட்டிகள்

2011 ஆம் ஆண்டு அயர்லாந்தில் நடந்த 19 வயதுக்குட்பட்ட உலகக் கோப்பை தகுதிச் சுற்றில் ஷிர்சாத் 19 வயதுக்குட்பட்ட ஆப்கானிஸ்தானை பிரதிநிதித்துவப்படுத்தினார். ராவல்பிண்டி ராம் துடுப்பாட்ட அணிக்கு எதிரான துடுப்பாட்டப் போட்டியில் இவர் ஃபேசல் வங்கி இருபது-20 கோப்பையில் ஆப்கானிஸ்தான் சீட்டா துடுப்பாட்ட அணிக்காக இருபது20 போட்டியில் இவர் அறிமுகமானார். இந்த போட்டியிலிவருக்கு மட்டையாட வாய்ப்பு கிடைக்கவில்லை. ஆனால் பந்து வீச்சில் இரு இலக்குகளைக் கைப்பற்றினார்.  

11 ஜூலை 2018 அன்று 2018 காசி அமானுல்லா கான் பிராந்திய ஒருநாள் போட்டியில் பூஸ்ட் பிராந்தியத்திற்கான சார்பாக பட்டியல் அ போட்டிகளில் இவர் அறிமுகமானார். இந்தப் போட்டியில் இரண்டு பந்துகளில் ஓட்டங்கள் எதுவும் எடுக்காமல் அப்தாப் அலாம் பந்து வீச்சில் இவர் ஆட்டமிழந்தார். பின் பந்துவீச்சில் 10 ஓவர்கள் வீசி 69 ஓட்டங்களை விட்டுக் கொடுத்தார். இதில் இரண்டு இலக்குகளை கைப்பற்றினார்.இந்தப் போட்டியில் பூஸ்ட் பிராந்திய அணி 57 ஓட்டங்களில் வெற்றி பெற்றது. 2019 ஆம் ஆண்டில் நடைபெற்ற கசி அகமதுல்லா கான் மாகாண ஒருநாள் துடுப்பாட்டத் தொடரில் இவர் விளையாடினார். செப்டம்பர் 24, காபூல் துடுப்பாட்ட மைதானத்தில் மிஸ் அயினிக் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் ஒன்பது ஓவர்கள் வீசி 45 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. மூன்று பந்துகளில் ஓட்டங்கள் எதுவும் எடுக்காமல் சிர்சாம் பந்துவீச்சில் ஆட்டமிழந்தார். இந்தப் போட்டியில் மிஸ் அயினிக் துடுப்பாட்ட அணி 88 ஓட்டங்களில் வெற்றி பெற்றது. அந்தத் தொடரில் இவர் ஆறு போட்டிகளில் விளையாடி பன்னிரண்டு இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பிடித்தார்.  

## இருபது20
செப்டம்பர் 2018 ஆம் ஆண்டில், ஆப்கானிஸ்தான் பிரீமியர் லீக் போட்டியின் முதல் ஆண்டில் இவர் காந்தஹார் அணியில் இடம் பெற்றார். எட்டு போட்டிகளில் பதினாறு இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய காந்தஹார் நைட்ஸ் அணியின் பந்து வீச்சாளர்கள் வரிசையில் இவர் முதல் இடம் பெற்றார்.  

## சர்வதேச போட்டிகள்
29 நவம்பர் 2015 அன்று ஓமானுக்கு எதிராக ஆப்கானிஸ்தானில் நடைபெற்ற பன்னாட்டு இருபது20 துடுப்பாட்டத் தொடரில் இவர் அறிமுகமானார்.  

2019 ஆம் ஆண்டில் அயர்லாந்துத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. மார்ச் 2, டெஹ்ரதம் துடுப்பாட்ட மைதானத்தில் அயர்லாந்துத் துடுப்பாட்ட அணிக்கு எதிரான ஒருநாள் போட்டியில் இவர் அறிமுகமானர்.  

மே 2018 ஆம் ஆண்டில், ஆப்கானிஸ்தான் அணி தொடக்க தேர்வுத் துடுப்பாட்டப் போட்டியில் இவர் இந்தியத் துடுப்பாட்ட அணிக்கு எதிராக விளையாடியது, ஆனால் இவர் விளையாடும் அணியில் இவர் தேர்வு செய்யப்படவில்லை.
# நஜிபுல்லா சத்ரன்

**நஜிபுல்லா** சத்ரன் (Najibullah Zadran ; பிறப்பு 18 பிப்ரவரி 1993) ஒரு ஆப்கான் துடுப்பாட்ட அணியின் வீரர் ஆவார் . சத்ரான் ஒரு இடது கை மட்டையாளர் மற்றும் இவர் வலது கை புரத்திருப்ப பந்துவீச்சாளரும் ஆவார். ஆப்கானிஸ்தான் தேசிய கிரிக்கெட் அணியில் அதிரடி துடுப்பாட்டக்காரராக இவர் பரவலாக அறியப்படுகிறார். பங்களாதேஷ் பிரீமியர் லீக் 2017 இன் ஆறாவது பதிப்பிற்காக சிட்டகாங் வைக்கிங் அணிக்காக சத்ரன் ஒப்பந்தம் ஆனார்.  

## துடுப்பாட்ட வாழ்க்கை

## உள்ளுர் போட்டிகள்

### முதல் தரத் துடுப்பாட்டம்
2012 ஆம் ஆண்டில் நடைபெற்ற ஐசிசி கண்டங்களுக்கு இடையிலான கோப்பைத் தொடரில் இவர் விளையாடினார். சூலை 19, டப்ளின் துடுப்பாட்ட அரங்கில் அயர்லாந்துத் துடுப்பாட்ட அணிக்கு எதிராக நடைபெற்ற முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியின் முதல் ஆட்டப் பகுதியில் 7 பந்துகளில் ஓட்டங்கள் எதுவும் எடுக்காமல் சுசாக் பந்துவீச்சில் இவர் ஆட்டமிழந்தார். பின் இரண்டாவது ஆட்டப் பகுதியில் 24 பந்துகளில் 9 ஓட்டங்கள் எடுத்து சோரன்சன் பந்து வீச்சில் இவர் ஆட்டமிழந்தார். இந்தப் போட்டி சமனில் முடிந்தது. 2018 ஆம் ஆண்டில் நடைபெற்ற அலோக்சய் அகமது சா அப்தலி நான்கு நாள் கோப்பைத் தொடரில் இவர் விளையாடினார். ஏப்ரல் 29, அமதுல்லா துடுப்பாட்ட அரங்கில் பண்ட் இ அமிர் துடுப்பாட்ட அணிக்கு எதிராக நடைபெற்ற முதல் தரத் துடுப்பாட்டப் போட்டியில் இவர் விளையாடினார். அந்தப் போட்டியின் முதல் ஆட்டப் பகுதியில் 11 பந்துகளில் ஐந்து ஓட்டங்கள் எடுத்து அப்துல் பந்துவீச்சில் இவர் ஆட்டமிழந்தார். பின் இரண்டாவது ஆட்டப் பகுதியில் 89 பந்துகளில் 67 ஓட்டங்கள் எடுத்து கலித் பந்து வீச்சில் இவர் ஆட்டமிழந்தார். இந்தப் போட்டியில் பூச்ட் அணி 6 இலக்குகளில் வெற்றி பெற்றது.  

### இருபது20
3 ஜூன் 2018 அன்று, குளோபல் டி 20 கனடா போட்டியின் தொடக்க பதிப்பிற்கான வீரர்களின் வரைவுப் பட்டியலில் இவர் மாண்ட்ரீல் புலிகள் அணிக்காக தேர்வு செய்யப்பட்டார். செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் இவர் காந்தஹார் அணியில் இடம் பெற்றார். அடுத்த மாதம், 2018–19 பங்களாதேஷ் பிரீமியர் லீக்கிற்கான வரைவு அணியில் இவர் இடம்பெற்றதனைத் தொடர்ந்து, சிட்டகாங் வைக்கிங் அணியில் இவர் இடம் பெற்றார்.  

ஜூன் 2019 இல், 2019 குளோபல் டி 20 கனடா போட்டியில் வின்னிபெக் ஹாக்ஸ் உரிமையாளர் அணிக்காக இவர் விளையாட தேர்வு செய்யப்பட்டார்.  

### சர்வதேச வாழ்க்கை
2011 ஆம் ஆண்டு அயர்லாந்தில் நடந்த 19 வயதுக்குட்பட்ட உலகக் கோப்பை தகுதிச் சுற்றில் ஆப்கானிஸ்தானின் 19 வயதுக்குட்பட்டவர்களை சத்ரான் பிரதிநிதித்துவப்படுத்தினார். ராவல்பிண்டி ராம்ஸுக்கு எதிரான ஃபேசல் வங்கி இருபது20 கோப்பையில் ஆப்கானிஸ்தான் சீட்டா துடுப்பாட்ட அணி சர்பாக ஜத்ரான் இருபது20 போட்டியில் அறிமுகமானார். பைசலாபாத் வோல்வ்ஸ் மற்றும் முல்தான் டைகர்ஸ் அணிகளுக்கு எதிரான போட்டியில் இவர் விளையாடினார். அந்தத் தொடரில் மூன்று போட்டிகளில் விளையாடி 58 ஓட்டங்களை எடுத்தார். இதில் அதிக பட்சமாக ஒரு போட்டியில் இறுதிவரை ஆட்டமிழக்காமல் 50 ஓட்டங்களை எடுத்தார். அந்த ஓட்டத்தினை இவர் ராவல்பிண்டி ராம்ஸ் அணிக்கு எதிராக் அஎடுத்தார். அந்தப் போட்டியில் பந்டுவிச்சில் சோஹைல் தன்வீரை தனது முதல் இலக்காக கைப்பற்றினார்.
# ரஹ்மத் ஷா

**ரஹ்மத் சா** ( Rahmat Shah ; பிறப்பு 6 ஜூலை 1993) ஒரு ஆப்கானிஸ்தான் துடுப்பாட்ட வீரர், இவர்வலது கை மட்டையாளர் மற்றும் பகுதிநேர பந்துவீச்சளர் ஆவார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். ஏப்ரல் 2019 இல், ஆப்கானிஸ்தான் துடுப்பாட்ட வாரியம் (ஏசிபி) அஸ்ஹர் ஆப்கானுக்கு பதிலாக ஷாவை அணியின் புதிய தேர்வுத் துடுப்பாட்ட த் தலைவராக நியமித்தது. இருப்பினும், 2019 துடுப்பாட்ட உலகக் கோப்பையைத் தொடர்ந்து, மூன்று வடிவங்களிலும் ஆப்கானிஸ்தான் துடுப்பாட்ட அணியின் புதிய தலைவராக ரஷீத் கான் தேர்வு செய்யப்பட்டார். செப்டம்பர் 2019 இல், ஆப்கானிஸ்தானுக்கும் பங்களாதேஷுக்கும் இடையிலான ஒருநாள் தேர்வுத் துடுப்பாட்டப் போட்டியில் நூறு ஓட்டங்களை அடித்ததன் மூலம் ஒருநாள் தேர்வுப் போட்டியில் நூறு ஓட்டங்கள் எடுத்த முதல் ஆப்கான் வீரர் எனும் சாதனை படைத்தார்.  

இவர் ஆப்கன் துடுப்பாட்ட அணிக்காக தேர்வுத் துடுப்பாட்ட ம், ஒருநாள் பன்னாட்டுத் துடுப்பாட்ட ம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.  

## துடுப்பாட்ட வாழ்க்கை

### உள்ளூர் போட்டிகள்

#### பட்டியல் அ
2013 ஆம் ஆண்டில் பைசலாபாத் துடுப்பாட்ட அணிக்கு எதிரான பட்டியல் அ துடுப்பாட்ட ப் போட்டியில் இவர் அறிமுகமானர்.2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது.அந்தத் தொடரில் இவர் விளையாடினார். நவம்பர் 11, லக்னோ துடுப்பாட்ட மைதானத்தில் மேற்கிந்தியத் தீவுகள் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். . அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 17 பந்துகளில் 10 ஓட்டங்களை எடுத்து பால் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வெற்றி பெற்றது.  

### சர்வதேச போட்டிகள்
2013 ஆம் ஆண்டில் நடைபெற்ற பன்னாட்டுத் துடுப்பாட்ட அவை உலகக் கோப்பைக்கான தொடரில் இவர் விளையாடினார். மார்ச் 6, சார்ஜா துடுப்பாட்ட மைதானத்தில் ஸ்காட்லாந்து துடுப்பாட்ட அணிக்கு எதிரான ஒருநாள் போட்டியில் இவர் அறிமுகமானார். அந்தப் போட்டியில் இவர் பந்துவீச்சில் 3 ஓவர்களை வீசி பத்து ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. பின் மட்டையாட்டத்தில் 16 பந்துகளில் 3 ஓட்டங்க நவம்பர் 11, லக்னோ துடுப்பாட்ட மைதானத்தில் மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் போட்டியில் இவர் விளையாடினார். . அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 17 பந்துகளில் 10 ஓட்டங்களை எடுத்து பால் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வெற்றி பெற்றது.  

### தேர்வுத் துடுப்பாட்டம்
2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர்
# கால்சியம் நைட்ரேட்டு


| UNII_Ref =  
| UNII = NF52F38N1N  

| PubChem = 24963  
| RTECS = EW2985000  
| UNNumber = 1454  
}}|Section2=  
## உற்பத்தி மற்றும் வினைத்திறன்
நோர்கெஸ்சால்ட்பீடர் 1905 ஆம் ஆண்டில் நார்வேயில் நோட்டோடென் எனுமிடத்தில் பிர்கலேண்டு-ஐட் முறை மூலம் தொகுக்கப்பட்டது. உலகின் பெரும்பாலான கால்சியம் நைட்ரேட் இப்போது போர்ஸ்ரூனில் தயாரிக்கப்படுகிறது.  

நைட்ரிக் அமிலத்துடன் சுண்ணாம்புக்கல் (கால்சியம் கார்பனேட்) வினைப்படுத்துவதன் மூலமும் அதனைத் தொடர்ந்து அம்மோனியாவுடன் நடுநிலையாக்கப்படுவதன் மூலமும் இச்சேர்மம் தயாரிக்கப்படுகிறது:  

: CaCO <sub>3</sub> + 2 HNO <sub>3</sub> → Ca (NO <sub>3</sub> ) <sub>2</sub> + CO <sub>2</sub> + H <sub>2</sub> O.  

இது ஒடா செயல்முறையின் இடைநிலை விளைபொருளும் ஆகும்:  

: Ca<sub>3</sub>(PO<sub>4</sub>)<sub>2</sub> + 6 HNO<sub>3</sub> + 12 H<sub>2</sub>O → 2 H<sub>3</sub>PO<sub>4</sub> + 3 Ca(NO<sub>3</sub>)<sub>2</sub> + 12 H<sub>2</sub>O  

அம்மோனியம் நைட்ரேட் மற்றும் கால்சியம் ஐதராக்சைடு ஆகியவற்றின் நீர்க்கரைசலிலிருந்தும் இதை தயாரிக்கலாம்:  

: 2 NH<sub>4</sub> NO<sub>3</sub> + Ca(OH)<sub>2</sub> → Ca(NO<sub>3</sub>)<sub>2</sub> + 2 NH<sub>4</sub>OH  

தொடர்புடைய காரமண் உலோக நைட்ரேட்டுகளைப் போலவே, கால்சியம் நைட்ரேட் வெப்பமடையும் போது (500° செல்சியசில் தொடங்கி) சிதைவுற்று நைட்ரஜன் டை ஆக்சைடை வெளியிடுகிறது:  

### கழிவு நீர் மேலாண்மை
கால்சியம் நைட்ரேட் கழிவு நீர் மேலாண்மையில் துர்நாற்றம் வெளியேற்றத் தடுப்பில் பயன்படுத்தப்படுகிறது. கழிவு நீர் பதப்படுத்துதலுக்கு முந்தைய நிலையில்கழிவு நீர் அமைப்பில் குறைவான அளவில் ஆக்சிசன் கரைந்த நீர் தொடர்பான உயிரியலை நிறுவுவதை அடிப்படையாகக் கொண்டது. நைட்ரேட் முன்னிலையில், சல்பேட்டுகளுக்கான வளர்சிதை மாற்றம் நிறுத்தப்படுகிறது, இதனால் ஐதரசன் சல்பைடு உருவாதலைத் தடுக்கிறது. கூடுதலாக, எளிதில் சிதைக்கக்கூடிய கரிமப் பொருட்கள் நுகரப்படுகின்றன. அவ்வாறில்லையெனில் வளியில்லா நிலைமைகள் கீழ்நோக்கிச் செல்தலையும், அத்தோடு தானே துர்நாற்றம் உமிழும் நிலையையும் விளைவிக்கும். இந்த கருத்தியலானது மிகையான கழிவு மேலாண்மைக்கும் பொருந்தும்.  

### கற்காரை
கற்காரைக் கலவைகளின் இறுகும் தன்மையை வேகப்படுத்த கால்சியம் நைட்ரேட்டு பயன்படுகிறது. கற்காரை மற்றும் காரையுடனான இந்த பயன்பர்ட இரண்டு விளைவுகளை அடிப்படையாகக் கொண்டது. கால்சியம் அயனியானது கால்சியம் ஐதராக்சைடின் உருவாக்கத்தை வேகப்படுத்துகிறது இதன் காரணமாக வீழ்படிவாதல் நிகழ்ந்து இறுகுதல் வேகப்படுத்தப்படுகிறது. இந்த விளைவானது, குளிர் பருவநிலை கற்காரை காரணிகள் மற்றும் சில ஒருங்கிணைந்த குழைவிப்பிகள் ஆகியவற்றிலும் பயன்படுகிறது. நைட்ரேட்டு அயனி இரும்பு ஐதராக்சைடு உருவாதலுக்கும் வழிவகுக்கிறது. இதன் பாதுகாப்பு அடுக்கு அரிமானத்தைக் குறைத்து கற்காரை வலுப்படுத்துதலை அதிகரிக்கிறது.
# பெந்தெங்கு மரபு அருங்காட்சியகம்

**பெந்தெங்கு மரபு அருங்காட்சியகம்** (**Benteng Heritage Museum**) இந்தோனேசியாவின் பாந்தென், தங்கேராங்கில் உள்ள பழைய சந்தை மாவட்டமான *பசார் லாமாவில்* உள்ள ஒரு பாரம்பரிய தள மற்றும் அருங்காட்சியகம் ஆகும். சிசாடனே நதி அருகே அமைந்துள்ள, இந்தோனேசியாவில் உள்ள சீன இன மக்களின் வரலாற்று மற்றும் பாரம்பரியத்தை வெளிப்படுத்துகின்ற முதல் அருங்காட்சியகம் என்ற பெரமையினை இந்த அருங்காட்சியகம் பெறுகிறது.  

பெந்தெங்கு மரபு அருங்காட்சியகம் ஒரு மரபுசார் பெரனக்கன் சீனக் கட்டிடத்தில் அமைந்துள்ளது. 1684 ஆம் ஆண்டில் கட்டப்பட்ட இந்த அருங்காட்சியகம் தங்கேராங்கினைச் சேர்ந்த மிகப் பழமையான வரலாற்று கட்டமைப்புகளில் ஒன்றாக அமைந்துள்ளது. மேலும் இது நகரின் பழமையான கோயிலான போயன் தெக்கு பயோவிலிருந்து நடந்து செல்லக்கூடிய தூரத்தில் அமைந்து உள்ளது.  

## பாரம்பரிய பாதுகாப்பு
இது ஒரு அருங்காட்சியகமாக மாற்றப்படுவதற்கு முன்பாக இந்தக் கட்டிடம் மிகவும் மோசமான நிலையில் பராமரிக்கப்பட்டு வந்தது. உள்ளூரைச் சேர்ந்த பெந்தெங்கு சீனர்களால் அது ஆக்கிரமிக்கப்பட்டு இருந்தது. இந்த கட்டிடம் குறிப்பிடத்தக்க வரலாற்று மற்றும் கலாச்சார மதிப்பைக் கொண்டுள்ளது என்று நம்பிய ஒரு உள்ளூர் தொழிலதிபரான உதய அலீம் என்பவர் 2009 ஆம் ஆண்டில் இந்த பாரம்பரிய சொத்தை வாங்கினார். அலீம் தங்கேராங்கின் வரலாற்று சிறப்புமிக்க *பசார் லாமா* பகுதியில் அவர் வளர்ந்தவர் ஆவார். ஆனால் ஆசிய பொருளாதார நெருக்கடியின் போது அவர் தனது குடும்பத்தினருடன் மேற்கு ஆத்திரேலியாவின் பெர்த்திற்கு குடிபெயர்ந்தார்.  

அந்தக் கட்டிடத்தை கவனமாக மீட்டெடுக்க அவர் பெருமுயற்சி மேற்கொண்டு அதனை மேற்பார்வையிட்டார், அதை அதன் பழைய நிலைக்குத் திருப்பி அமைத்தார்.  

## பார்வை நேரம்
பெந்தெங்கு மரபு அருங்காட்சியகம் ஜேஎல்என்.சிலமே 20, போயன் டெக் பயோ கோயில் பின்புறம், தங்கெராங்கு 15111, இந்தோனேசியா என்ற முகவரியில் அமைந்துள்ளது. இதனை பார்வையாளர்கள் திங்கட்கிழமை முதல் சனிக்கிழமை வரை காலை 10.00 மணி முதல் மாலை 5.00 மணி வரை பார்வையிடலாம். இந்த அருங்காட்சியகத்திற்கு ஞாயிற்றுக்கிழமை விடுமுறை நாளாகும்.
# அசுமதுல்லா சகிதி

**அசுமதுல்லா சகிதி (**Hashmatullah Shahidi ( ; பிறப்பு 4 நவம்பர் 1994) ஒரு ஆப்கான் துடுப்பாட்ட வீரர் . அக்டோபர் 2013 இல் கென்யத் துடுப்பாட்ட அணிக்கு எதிராக ஆப்கானிஸ்தானுக்காக தனது ஒருநாள் சர்வதேச போட்டியில் இவர் அறிமுகமானார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவர் ஆப்கான் தேசிய அணி தவிர ஆப்கானித்தான் அ அனி, 19 வயதிற்கு உட்பட்ட ஆப்கானித்தான் அணி, அமோ ரீஜியன் அணி, இசுப்பீன் கர் அணி ஆகிய அணிகள் சார்பாகவும் இவர் துடுப்பாட்டப் போட்டிகளில் விளாஇயாடி வருகிறார்.  

## துடுப்பாட்ட வாழ்க்கை
ஸ்பீன் கர் பிராந்தியத்திற்கு சார்பாக பேண்ட்-இ-அமீர் பிராந்தியத்திற்கு எதிரான போட்டியில் இவர் 2017–18 அஹ்மத் ஷா அப்தாலி 4 நாள் போட்டித் தொடரில் விளையாடினார். அந்தத் தொடரின் இறுதிப் போட்டியில், முதல் ஆட்டப் பகுதியில் இவர் 163 ஓட்டங்கள் எடுத்தார். . மே 21, 2019 அன்று அயர்லாந்தில் நடைபெற்ற அயர்லாந்துத் துடுப்பாட்ட அணிக்கு எதிரான ஒருநாள் தொடரில் தனது முதல் சர்வதேச ஆறு ஓட்டங்களை அடித்தார். அது வரையில் இவர் ஒருநாள் போட்டியில் ஒரு ஆறு ஓட்டங்கள் கூட இல்லாமல் இல்லாமல் 865 * ஓட்டங்களை எடுத்திருந்தார்.  

### தேர்வுத் துடுப்பாட்டம்
2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். அவர் 14 ஜூன் 2018 அன்று இந்தியத் துடுப்பாட்ட அணிக்கு எதிராக நடைபெற்ற போட்டியில் இவர் அறிமுகமானார். ஆட்டத்தின் இரண்டாவது ஆட்டப் பகுதியில் இறுதிவரை ஆட்டமிழக்காமல் 36 ஓட்டங்கள் எடுத்தார். பிப்ரவரி 2019 இல், இந்தியாவில் நடைபெற்ற அயர்லாந்து துடுப்பாட்ட அணிக்கு எதிரான போட்டித் தொடருக்கான ஆப்கானிஸ்தானின் தேர்வுத் துடுப்பாட்ட அணியில் இவர் இடம் பெற்றார்.  

### ஒருநாள்
2019 ஆம் ஆண்டில் ஐசிசி துடுப்பாட்ட உலகக் கோப்பை போட்டித் தொடரில் இவர் விளையாடினார். சூன் 29, லீட்ஸ் துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் தான் சந்தித்த முதல் பந்தில் ஓட்டங்கள் எதுவும் எடுக்காமல் சகீன் ஷா அப்ரிதி பந்துவீச்சில் இவர் ஆட்டமிழந்தார். இந்தப் போட்டியில் பக்கித்தான் துடுப்பாட்ட அணி 3 இலக்குகளில் வெற்றி பெற்றது.  

### 2019 துடுப்பாட்ட உலகக் கோப்பை
ஏப்ரல் 2019 இல், 2019 துடுப்பாட்ட உலகக் கோப்பைக்கான ஆப்கானிஸ்தான் அணியில் அவர் இடம் பெற்றார். 18 ஜூன் 2019 அன்று, இங்கிலாந்துத் துடுப்பாட்ட அணிக்கு எதிரான போட்டியில், ஹஷ்மதுல்லா ஒருநாள் போட்டிகளில் தனது 1,000 வது ஓட்டத்தினை எடுத்தார்.
# 1997 இந்தோனேசிய காட்டுத்தீ நிகழ்வுகள்


**1997 ஆம் ஆண்டில் இந்தோனேசியாவில் நிகழ்ந்த காட்டுத்தீ நிகழ்வுகள் என்பது 1997 ஆம் ஆண்டு தொடங்கி 1998 ஆம் ஆண்டு வரை நீடித்த காட்டுத்தீ நிகழ்வுகளைக் குறிக்கும். கடந்த இரண்டு நூற்றாண்டுகளில் உள்ள** வரலாற்றுப் பதிவுகளின் படி பெரிய காட்டுத்தீ நிகழ்வுகளில் இதுவும் ஒன்றாகும்.  

1997 ஆம் ஆண்டின் நடுப்பகுதியில் இந்தோனேசியாவில் ஏற்பட்ட காட்டுத் தீ அண்டை நாடுகளை பாதிக்கத் தொடங்கியது, மலேசியா மற்றும் சிங்கப்பூருக்கு தடிமனான புகை மற்றும் மூடுபனி பரவியது. பின்னர் மலேசிய பிரதமர் மகாதீர் முகமது ஒரு தீர்வைத் தேடினார், மலேசிய தீயணைப்பு மற்றும் மீட்புத் துறையின் தலைவரின் திட்டத்தின் அடிப்படையில் மலேசிய தீயணைப்பு வீரர்கள் குழுவை இந்தோனேசியாவுக்கு ஆபரேஷன் ஹேஸ் என்ற அடையாளப் பெயரில் அனுப்பினார். இது மலேசிய பொருளாதாரத்தின் மீது ஹேஸின் விளைவைத் தணிப்பதன் பொருட்டு செய்யப்பட்ட நடவடிக்கையாகும். மலேசிய மொத்த உள்நாட்டு உற்பத்தியில் ஹேஸ் சேதத்தின் மதிப்பு 0.30 சதவீதமாக மதிப்பிடப்பட்டுள்ளது.  

டிசம்பர் தொடக்கத்தில் பருவ மழை ஒரு குறுகிய கால அவகாசத்தைத் தந்தது. ஆனால் வறண்ட சூழ்நிலைகள் திரும்பியவுடன் தீ நிகழ்வுகள் மீண்டும் தொடங்கின. 1997 ஆம் ஆண்டின் பிற்பகுதியிலும், 1998 ஆம் ஆண்டின் முற்பகுதியிலும் புருனே, தாய்லாந்து, வியட்நாம், பிலிப்பைன்ஸ் மற்றும் இலங்கை ஆகியவை காட்டுத் தீயின் புகையை உணர்ந்தன. 1997-98 காட்டுத் தீயின் விளைவா, இறுதியாக 8 மில்லியன் ஹெக்டேர் நிலப்பரப்பில் எரிந்ததுடன், எண்ணற்ற மில்லியன் மக்கள் காற்று மாசுபாட்டால் பாதிக்கப்பட்டனர்.  

## காரணங்கள் மற்றும் விளைவு
1997 ஆம் ஆண்டு இந்தோனேசிய காட்டுத் தீ நிலப்பயன்பாட்டு மாற்றத்தால் ஏற்பட்டது, இது அந்த ஆண்டின் எல் நினோவுடன் தொடர்புடைய வறட்சியின் போது வெப்பமண்டல காடுகளை தீக்குள்ளாக்கியது . இந்தோனேசிய காடுகள் வரலாற்று ரீதியாக நீண்ட வறண்ட காலங்களில் கூட, விரைவான விவசாயத்திற்காக நிலங்களைத் தீப்பற்றச் செய்து அழித்த போதும்கூட தீப்பற்றுதல் நிகழாத தன்மை உடையனவாக இருந்தன. தொழில்துறைத் தேவைகளுக்காக அதிக அளவிலான மரம் வெட்டுதல், தோட்ட மண்ணை வளப்படுத்தி வேகமாக வளரும் எண்ணெய்ப் பனை விதைப்பிற்காக மாற்றுதல் மற்றும் சதுப்பு நிலங்களை மேம்படுத்தி அவற்றை நெல் விளைச்சலுக்கான நிலங்களாக மாற்றுவதற்கான ஒரு பெரிய அரசாங்கத் திட்டம் ஆகியவை தீ விபத்துக்கு வழிவகுத்த நில பயன்பாட்டு மாற்றங்கள் ஆகும். இந்தக் காட்டுத்தீயில் மொத்தம் 240 பேர் உயிரிழந்தனர்.  

## மதிப்பிடப்பட்ட செலவு
சேதங்களின் மொத்த பொருளாதார மதிப்பு தோராயமாக 4.47 பில்லியன் அமெரிக்க டாலர்களாக மதிப்பிடப்பட்டுள்ளது, அவற்றில் மிகப் பெரிய பங்கு இந்தோனேசியாவால் ஏற்கப்பட்டது. இந்த மதிப்பீடானது, மனித உயிர்களை இழப்பது, நீண்டகால சுகாதார பாதிப்புகள் மற்றும் சில பல்லுயிர் இழப்புகள் போன்ற பணவியல் அடிப்படையில் அளவிட அல்லது மதிப்பிடுவதற்கு இயலாத பல சேதங்களை விலக்கியதன் அடிப்படையில் பெறப்பட்டதாகும்.  

1997 ஆம் ஆண்டில் இந்தோனேசியாவில் ஏற்பட்ட காட்டுத் தீ 0.81 முதல் 2.57 ஜிகாடன் கார்பன் வரை வளிமண்டலத்தில் வெளியிடப்பட்டதாக மதிப்பிடப்பட்டுள்ளது, இது புதைபடிவ எரிபொருட்களை எரிப்பதின் காரணமாக ஆண்டொன்றுக்கு வெளியிடப்படும் கார்பன் டை ஆக்சைடு வெளியேற்றத்தில் 13-40% வரை உள்ளது.  

ஹேஸ் மீண்டும் வருவதைத் தவிர்ப்பதற்கு எடுக்கப்பட்ட நடவடிக்கைகளின் ஒரு பகுதியாக, தென்கிழக்கு ஆசிய நாடுகளின் சங்கம் (ஆசியான்) 1998 ஆம் ஆண்டில் பிராந்திய ஹேஸ் செயல் திட்டத்தில் (RHAP) முன்கூட்டிய எச்சரிக்கை முறையின் (மேம்பட்ட நிர்வாகக் கொள்கைகள் மற்றும் அமலாக்கங்கள், எடுத்துக்காட்டாக தீ ஆபத்து மதிப்பீட்டு முறைமை (FDRS) வழியாக நடவடிக்கைகள்) அவசியத்திற்கு ஒப்புதல் அளித்தது.
# சாகீர் கான் (ஆப்கானித்தான்)

**ஜாஹிர் கான்** (Zahir Khan ; பிறப்பு 20 டிசம்பர் 1998) ஒரு ஆப்கான் துடுப்பாட்ட வீரர் . இவர் செப்டம்பர் 2019 இல் ஆப்கானிஸ்தான் துடுப்பாட்ட அணிக்காக தேர்வுத் துடுப்பாட்டப் போட்டியில் அறிமுகமானார். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார் . 21 நவம்பர் 2015 அன்று 2015–17 ஐ.சி.சி இன்டர் கான்டினென்டல் கோப்பையில் பப்புவா நியூ கினியாவுக்கு எதிராக ஆப்கானிஸ்தானுக்காக முதல் தரத் துடுப்பாட்டப் போட்டிகளில் இவர் அறிமுகமானார். இவர் 2016 ஆம் ஆண்டில் 19 வயதுக்குட்பட்ட துடுப்பாட்ட உலகக் கோப்பையில் ஆப்கானிஸ்தான் அணிக்காக விளையாடினார் . அவர் ஆப்கனித்தான் தேசிய அணி தவிர 19 வயதிற்குட்பட்ட ஆப்கானித்தான் அணி, இஸ்லாமாபாத் யுனைட்டட், ஜமைக்கா தல்வாச், காபூல் ஈகிள்ஸ், லங்காசயர், மிஸ் ஐயினாக் பகுதி துடுப்பாட்ட அணி, ராஜஸ்தான் ராயல்ஸ் அணி ஆகிய அணிகளுக்காகௌம் விளையாடி வருகிறார்.  

## உள்நாட்டு போட்டிகள்
ஆகஸ்ட் 10, 2017 அன்று நடைபெற்ற காசி அமானுல்லா கான் பிராந்திய ஒருநாள் போட்டியில் பேண்ட்-இ-அமீர் பிராந்தியத்திற்காக இவர் பட்டியல் அ போட்டிகளில் அறிமுகமானார். இந்தத் தொடரில் மொத்தமாக 12 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார். இவர் செப்டம்பர் 12, 2017 அன்று 2017 ஷ்பகீசா துடுப்பாட்ட லீக்கில் மிஸ் ஐனக் நைட்ஸ் அணிக்காக இருபதுக20 போட்டியில் இவர் அறிமுகமானார். 2019 ஆம் ஆண்டில் நடைபெற்ற அகம்து ஷா அப்தாலி நான்கு நாள் போட்டித் தொடரில் ஐந்து போட்டிகளில் விளையாடி 30 இலக்குகளைக் கைப்பற்றினார்.இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார்.  

## இருபது20
செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் நங்கர்ஹார் அணியில் இடம் பெற்றார். 2018–19 பங்களாதேஷ் பிரீமியர் லீக்கிற்கான வரைவு அணியில் இடம் பெற்றதனைத் தொடர்ந்து, அக்டோபர் 2018 இல் குல்னா டைட்டன்ஸ் அணியில் இடம் பெற்றார்.  

## சர்வதேச வாழ்க்கை
டிசம்பர் 2017 இல், இவர் 19 வயதுக்குட்பட்ட துடுப்பாட்ட உலகக் கோப்பைக்கான ஆப்கானிஸ்தான் அணியில் இடம் பெற்றார். ஜனவரி 2018 இல், 2018 ஐபிஎல் ஏலத்தில் இவரை ராஜஸ்தான் ராயல்ஸ் ஒப்பந்தத்தில் எடுத்தது. டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.  

2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர் ஆவார். ஆனால் விளையாடும் அணியில் இவருக்கு வாய்ப்பு வழங்கப்படவில்லை.  

பிப்ரவரி 2019 இல், ஆப்கானிஸ்தான் அணி இந்தியாவில் சுற்றுப் பயணம் செய்து விளையாடியது. அதில் அயர்லாந்துத் துடுப்பாட்ட அனிக்கு எதிரான ஒருநாள் சர்வதேச (ஒருநாள்) மற்றும் இருபதுக்கு 20 சர்வதேச தொடரில் இடம் பெற்றார் . இவர் மார்ச் 10, 2019 அன்று அயர்லாந்திற்கு எதிராக ஆப்கானிஸ்தானுக்காக ஒருநாள் போட்டியில் அறிமுகமானார். ஒருநாள் தொடரில் சிறப்பான ஆட்டத் திறனை வெளிப்படுத்தியதால் இவர் அயர்லாந்திற்கு எதிரான ஆப்கானிஸ்தானின் தேர்வுத் துடுப்பாட்டத் தொடரில் அணியில் சேர்க்கப்பட்டார், ஆனால் இவர் விளையாடவில்லை.
# இசானுல்லா

**இசானுல்லா** (Ihsanullah பிறப்பு: டிசம்பர் 28, 1997) ஒரு ஆப்கானிஸ்தான் துடுப்பாட்ட வீரர், இவர் வலது கை துவக்க மட்டையாளர் ஆவார். இவர் ஜூலை 29, 2016 அன்று 2015–17 ஐ.சி.சி இன்டர் கான்டினென்டல் கோப்பையில் நெதர்லாந்துக்கு எதிராக ஆப்கானிஸ்தான் துடுப்பாட்ட அணி சார்பாக முதல் தரத் துடுப்பாட்டப் போட்டிகளில் இவர் அறிமுகமானார். தனது முதல் தர அறிமுகத்திற்கு முன்பு, இவர் 2016 ஆம் ஆண்டில் 19 வயதுக்குட்பட்ட துடுப்பாட்ட உலகக் கோப்பையில் விளையாடினார் . இவர் மார்ச் 2019 ஆம் ஆண்டில் தேர்வுத் துடுப்பாட்டப் போட்டியில் இவர் அறிமுகமானார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் தேர்வாகிய துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.  

டிசம்பர் 2018 ஆம் ஆண்டில் , 2018 ஏ.சி.சி வளர்ந்து வரும் அணிகள் ஆசிய கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.  

## துடுப்பாட்ட வாழ்க்கை

### உள்ளூர் போட்டிகள்
டிசம்பர் 2018 ஆம் ஆண்டில் , 2018 ஏ.சி.சி வளர்ந்து வரும் அணிகள் ஆசிய கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.  

### சர்வதேச போட்டிகள்
2017 ஆம் ஆண்டில் ஆப்கானித்தான் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. பெப்ரவரி 24, அராரே துடுப்பாட்ட மைதானத்தில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 20 பந்துகளில் ஓட்டம் எதுவும் எடுக்காமல் சதாரா பந்துவீச்சில் இவர் ஆட்டமிழந்தார். இந்தப் போட்டியில் சிம்பாப்வே துடுப்பாட்ட அணி 7 இலக்குகளில் வெற்றி பெற்றது.  

2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். ஆனால் விளையாடும் அணியில் இவருக்கு வாய்ப்பு கிடைக்கவில்லை. பிப்ரவரி 2019 ஆம் ஆண்டில் , இந்தியாவில் அயர்லாந்துக்கு எதிரான போட்டியில் ஆப்கானிஸ்தானின் தேர்வுத் துடுப்பாட்ட அணியில் இடம் பெற்றார். இவர் மார்ச் 15, 2019 அன்று அயர்லாந்திற்கு எதிராக ஆப்கானிஸ்தானுக்காக தனது முதல் தெர்வுத் துடுப்பாட்டப் போட்டியில் இவர் அறிமுகமானார்.  

2019 ஆம் ஆண்டில் அயர்லாந்துத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. மார்ச் 15, டெஹ்ரடம் துடுப்பாட்ட மைதானத்தில் அயர்லாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் பந்துவீச வாய்ப்பு கிடைக்கவில்லை. முதல் ஆட்டப் பகுதியில் 34 பந்துகளில் 7 ஓட்டங்கள் எடுத்து கேமரான் பந்துவீச்சில் இவர் ஆட்டமிழந்தார்.இரண்டாவது ஆட்டப் பகுதியில் 125 பந்துகளில் இருதிவரை ஆட்டமிழக்காமல் 69 *ஓட்டங்கள் எடுத்து அணியின் வெற்றிக்கு உதவினார். இந்தப் போட்டியில் ஆப்கானித்தான் துடுப்பாட்ட அணி 7 இலக்குகளில் வெற்றி பெற்றது.
# மியான்மரில் சுற்றுலா

**மியான்மரில் சுற்றுலா**(ஆங்கிலம்: Tourism in Myanmar) ஒரு வளரும் துறை. மியான்மர் (பர்மா என்றும் அழைக்கப்படுகிறது) பல துறைகளில் சிறந்த சுற்றுலா திறன்களையும் ஈர்ப்புகளையும் கொண்டிருந்தாலும், தொழில்துறையின் பெரும்பகுதி அபிவிருத்தி செய்யப்பட உள்ளது. மேலும், அண்டை நாடுகளுடன் ஒப்பிடும்போது பர்மாவுக்கு வருபவர்களின் எண்ணிக்கை மிகக் குறைவு - லாவாஸை விட இது குறைவு. இதற்கு முதன்மையாக காரணம் அதன் அரசியல் நிலையாகும். இருப்பினும், அரசு மாறிய பின்னர், சுற்றுலாத் துறை சுற்றுலா வருகை அதிகரித்துள்ளது, 2012-ஆம் ஆண்டில், சுற்றுலாப் பயணிகளின் வருகை முதன்முறையாக ஒரு மில்லியனைத் தாண்டியது. 2013-ஆம் ஆண்டில், ஒரு பெரிய சுற்றுலா திட்டம் உருவாக்கப்பட்டது, இது 2020-ஆம் ஆண்டில் 7.5 மில்லியன் வருகையை இலக்காகக் கொண்டுள்ளது.  

மியான்மரின் அரசாங்கம் சுற்றுலாவை முக்கியமென நினைக்கிறது. இது 1992 முதல் சுற்றுலாவை ஊக்குவித்து வருகிறது. பல தனியார் நிறுவனங்களும் உள்ளன, அவை பலதரப்பட்ட சுற்றுலாப் பயணிகளுக்கு உதவுகின்றன. பர்மிய குடிமக்களுக்கு பொருளாதார நன்மைகளை வழங்கும் ஒரு முறையாகவும், உலகின் பிற பகுதிகளிலிருந்து நாட்டை தனிமைப்படுத்துவதைத் தவிர்ப்பதற்காகவும் சுற்றுலா ஊக்குவிக்கப்பட்டுள்ளது.  

2010-ஆம் ஆண்டில், 791,505 வெளிநாட்டு சுற்றுலா பயணிகள் மியான்மருக்கு வருகை புரிந்தனர், 295,174 வெளிநாட்டு சுற்றுலா பயணிகள் யாங்கோன் சர்வதேச விமான நிலையம் வழியாக நாட்டிற்குள் நுழைந்தனர். 2012 வாக்கில், 1 மில்லியனுக்கும் அதிகமான வெளிநாட்டு சுற்றுலா பயணிகள் மியான்மருக்கு வருகை புரிந்தனர். 2013-ஆம் ஆண்டில், வெளிநாட்டு வருகையாளர்களின் எண்ணிக்கை 2.04 மில்லியனுக்கும் அதிகமாக இருந்தது.  

குறுகிய கால அடிப்படையில் மியான்மருக்கு வந்த பெரும்பாலான பார்வையாளர்கள் பின்வரும் தேசிய நாடுகளைச் சேர்ந்தவர்களில் தாய்லாந்து ,சப்பான், தென்கொரியா,சீனா, சிஙப்பூர், வியட்நாம், மலேசியா, இந்தியா போன்ற நாடுகளிலிருந்து வருகை புரிந்துள்ளனர்.  

## சுற்றுலா தலங்கள்
மியான்மரில் மிகவும் பிரபலமான சுற்றுலா தலங்களில் யாங்கோன் மற்றும் மாண்டலே போன்ற பெரிய நகரங்கள் உள்ளன; மொன் மாநிலம், பிண்தயா, பெகு மற்றும் கபா ஆன் ஆகிய இடங்களில் உள்ள மத தளங்கள்; இன்லே லேக், கலாவ், கெங்டங், புட்டாவோ, பைன் ஓ எல்வின் ஆகியவற்றில் இயற்கை தடங்கள்; பண்டைய நகரங்களான பாகன் மற்றும் மௌக்-யு; அத்துடன் நபுலே நாகபாலி, மௌங்மகன் நங்வே-சாங், மெர்குய் ஆகிய கடற்கரைகள் போன்றவை.  

## அரசியல்
பர்மாவின் ஜனநாயக சார்பு தலைவரான ஆங் சான் சூகி கடந்த காலங்களில் சுற்றுலாவை புறக்கணிக்குமாறு கேட்டுக் கொண்டார். இருப்பினும், இந்த கருத்தை அவர் சமீபத்தில் வலியுறுத்தவில்லை. இது பொதுமக்களின் கருத்து சுற்றுலாவுக்கு ஆதரவாக இருப்பதால் இருக்கலாம்.  

எவ்வாறாயினும், மே 2011 இல், ஆங் சான் சூகி மற்றும் அவரது கட்சிக்கான ஜனநாயகத்திற்கான தேசிய லீக் ஆகியவை பர்மாவிற்கு பொறுப்பான சுற்றுலாவை ஊக்குவிக்க வேண்டும் என்ற கருத்தை வெளிப்படுத்தின. தற்போது பர்மாவில் சுற்றுலாப் பயணிகள் வரவேற்கப்படுகிறார்கள்.  

லோன்லி பிளானட் போன்ற சில சுற்றுப்பயண புத்தகங்கள் பர்மாவை பற்றிய சீரான தகவல்களையும் செலவு முறைகளையும் கூறுகிறது . மேற்கத்திய நாடுகளில் உள்ள பெரும்பாலான வெளியுறவு அமைச்சகங்கள் பயண முகவர் மற்றும் தங்களது குடிமக்களை பர்மாவில் சுற்றுலா நடவடிக்கைகளில் ஈடுபட வேண்டாம் என்று பரிந்துரைக்கின்றன.
# மியான்மரின் பண்பாடு


**மியான்மரின் பண்பாடு** (*Culture of Myanmar*) ( **பர்மா** என்றும் அழைக்கப்படுகிறது) பர்மிய கலாச்சாரமும் பௌத்த மதத்தாலும் மற்றும் அதன் அண்டை நாடுகளாலும் பெரிதும் பாதிக்கப்பட்டுள்ளது. மிக சமீபத்திய காலங்களில், பிரித்தானியகாலனித்துவ ஆட்சியும் மேற்கத்தியமயமாக்கலும் மொழி மற்றும் கல்வி உள்ளிட்ட பர்மிய கலாச்சாரத்தின் அம்சங்களை பாதித்துள்ளன.  

## கலை
வரலாற்று ரீதியாக, பர்மிய கலை பௌத்த அல்லது இந்து அண்டவியல் மற்றும் புராணங்களை அடிப்படையாகக் கொண்டது. புத்தர் படங்களின் பல பிராந்திய பாணிகள் உள்ளன, ஒவ்வொன்றும் சில தனித்துவமான பண்புகளைக் கொண்டுள்ளன. எடுத்துக்காட்டாக, 1800 களின் பிற்பகுதியில் உருவாக்கப்பட்ட மாண்டலே பாணி, இயற்கையாகவே வளைந்த புருவங்கள், சிறிய காதுகள் மற்றும் ஒரு துணிமணியை உள்ளடக்கிய யதார்த்தமான அம்சங்களைக் கொண்ட ஓவல் வடிவ புத்தரைக் கொண்டுள்ளது. 10 பாரம்பரிய கலைகள் உள்ளன, அவை *பான் சா மியோ* பின்வருமாறு பட்டியலிடப்பட்டுள்ளது: கொல்லர்,மரவேலைப்பாடு,தங்க வேலைப்பாடு, சுதைச் சிற்பங்கள்,கல் செதுக்குதல், உலோகச் செதுக்கு, வைணம் பூசுதல், உலோகங்களுக்கு அரக்கு பூசுதல் மற்றும் வெண்கல வார்ப்பு ஆகியன.  

பாரம்பரிய கலைகளில் கூடுதலாக பட்டு நெசவு, மட்பாண்டங்கள், நாடா தயாரித்தல், ரத்தின வேலைப்பாடு, தங்க இலை தயாரித்தல் ஆகியவை அடங்கும். கோயில் கட்டிடக்கலை பொதுவாக செங்கல் மற்ரும் சுதைச் சிற்பங்களால் ஆனது, மற்றும் பகோடாக்கள் பெரும்பாலும் தங்க இலைகளின் அடுக்குகளால் மூடப்பட்டிருக்கும், அதே நேரத்தில் மடங்கள் மரத்தால் கட்டப்படுகின்றன (நகரங்களில் உள்ள மடங்கள் நவீன பொருட்களால் கட்டப்படுவதற்கான வாய்ப்புகள் அதிகம்). பர்மிய கட்டிடக்கலை மிக பொதுவான கூரை பாணி என்று அழைக்கப்படுகிறது , இது பல அடுக்கு மற்றும் சுழல் கூரையைக் கொண்டுள்ளது.  

### இலக்கியம்
பர்மிய இலக்கியங்கள் பௌத்தத்தால் பெரிதும் பாதிக்கப்பட்டுள்ளன, குறிப்பாக ஜாதக கதைகள். பல வரலாற்று படைப்புகள் கற்பனையற்றவை. இருப்பினும், பிரித்தானிய காலனித்துவம் பல வகை புனைகதைகளை அறிமுகப்படுத்தியது, அவை இன்று மிகவும் பிரபலமாகிவிட்டன. கவிதை அம்சங்கள் முக்கியமாக உள்ளன, மேலும் பர்மிய இலக்கியத்திற்கு தனித்துவமான பல வகையான கவிதைகள் உள்ளன.  

பிரபலமான புதினங்கள் மேற்கத்திய புதினங்களுக்கு ஒத்த கருப்பொருள்களைக் கொண்டுள்ளன, பெரும்பாலும் சாகச, உளவு, துப்பறியும் வேலை மற்றும் காதல் ஆகியவை இதில் அடங்கும். பல எழுத்தாளர்கள் மேற்கத்திய நாவல்களையும், குறிப்பாக ஆர்தர் ஹேலி மற்றும் ஹரோல்ட் ராபின்ஸின் நாவல்களையும் மொழிபெயர்க்கின்றனர்.  

### நடனம்
பர்மாவில் நடனத்தை வியத்தகு, நாட்டுப்புற மற்றும் கிராமம் மற்றும் நாத் நடனங்கள் என பிரிக்கலாம், ஒவ்வொன்றும் தனித்துவமான குணாதிசயங்களைக் கொண்டுள்ளன. பர்மிய நடனம் நடன மரபுகளால் பாதிக்கப்பட்டுள்ளது. யோதயா அகா *என்று அழைக்கப்படும் நடனம்* மியான்மரில் பிரபலமாக உள்ளது.  

### இசை
பல்வேறு வகையான பர்மிய இசை பாரம்பரிய இசைக்கருவிகள் வரிசையைப் பயன்படுத்துகிறது. . பர்மாவின் தனித்துவமான ஒரு இசைக்கருவியான சௌங்க்-சக் என்ற ஒரு வளைந்த வீணை இட்யூட்டுகளின் காலத்திலிருந்தே இருந்துள்ளது.  

### ஆடை
பர்மியர்களின் வழக்கமான ஆடை இந்திய லுங்கி அல்லது *லாங்கி* மற்றும் ஆண்களும் பெண்களும் அணியும் சரோங் ஆகியன. இது 20 ஆம் நூற்றாண்டில் ஆண்களின் பாரம்பரிய பாசோவையும் பெண்களுக்கு தமீனையும் மாற்றியது. .  

## இறுதிச் சடங்கு
பர்மிய இறுதிச் சடங்குகள் பொதுவாக ஒரு வாரம் நீடிக்கும், உடல் பாரம்பரியமாக மூன்றாம் நாளில் புதைக்கப்படுகிறது அல்லது தகனம் செய்யப்படுகிறது. அடக்கம் பொதுவானது, ஆனால் தகனம், நகரங்களில் மிகவும் பொதுவானது.
# ரத்யா புஸ்தகா அருங்காட்சியகம், சுராகர்த்தா


**ரத்யா புஸ்தகா அருங்காட்சியகம் (Radya Pustaka Museum),** இந்தோனேஷியாவில் சுராகர்த்தா என்னுமிடத்தில் உள்ள ஓர் அருங்காட்சியகம் ஆகும். 1890 ஆம் ஆண்டில் நிறுவப்பட்ட இது இந்தோனேசியாவின் இரண்டாவது பழமையான அருங்காட்சியகமாகும் (மிகவும் பழமையானது ஜகார்த்தாவில் உள்ள இந்தோனேசியாவின் தேசிய அருங்காட்சியகம்). இந்த அருங்காட்சியகம் பழைய ஜாவானீஸ் மற்றும் டச்சு மொழிகளில் பல்வேறு இலக்கியங்களைக் கொண்டுள்ளது. தமன் ஸ்ரீவேதரியின் பூங்கா வளாகத்திற்குள் இந்த அருங்காட்சியகம் அமைந்துள்ளது.  

## வரலாறு
அக்டோபர் 28, 1890 ஆம் நாளன்று ஒன்பதாம் பாகுபுவோனோ ஆளுநராக இருந்த காலகட்டத்தில் நான்காம் காஞ்செங் ஆதிபதி சோஸ்ரினிராட் என்பவரால் இந்த அருங்காட்சியகம் நிறுவப்பட்டது. ஜனவரி 1, 1913 ஆம் நாளன்று இந்த அருங்காட்சியகம் அதன் தற்போதைய இடத்திற்கு மாற்றம் செய்யப்பட்டது. முன்பு ஒரு டச்சுக்காரரான ஜோகன்னஸ் புஸ்ஸலார் என்பருடைய இல்லமாக இது இருந்தது.  

## சேகரிப்பு

சுராகர்த்தா க்ராடான் என்ற இடத்தைச் சேர்ந்த, 19 ஆம் நூற்றாண்டு கவிஞரான ரங்கா வார்சிடா என்பவரின் மார்பளவு அளவிலான ஒரு சிலை இந்த அருங்காட்சியகம் முன் முற்றத்தில் வைக்கப்படுகின்றது. இந்தச் சிலையானது 1953 ஆம் ஆண்டில் இந்தோனேசிய ஜனாதிபதி சுகர்னோவால் திறந்து வைக்கப்பட்டது.  

பல 17 ஆம் நூற்றாண்டு மற்றும் 18 ஆம் நூற்றாண்டைச் சேர்ந்த டச்சு கிழக்கிந்திய கம்பெனியின் பீரங்கிகள் இந்த அருங்காட்சியகத்தில் வைக்கப்பட்டுள்ளன. அதே போல் க்ராடான் பகுதியைச் சேர்ந்த சிறிய அளவிலான பீரங்கிகளும் இங்கு காட்சியில் உள்ளன. சுரகார்த்தா பகுதியைச் சுற்றி அமைந்துள்ள இடங்களில் கண்டுபிடிக்கப்பட்ட இந்து-பௌத்த சிற்பங்கள் இங்கு காட்சிக்கு வைக்கப்பட்டுள்ளன. மேலும், வயாங் பொம்மலாட்ட பொம்மைகள், வயாங் பெபர், பீங்கான் கலைப்பொருள்கள், கேமலன் எனப்படுகின்ற இசைக்கருவி மற்றும் ஜாவானீய கிரிஸ் கத்தி போன்ற பல பொருள்கள் இங்கு காட்சியில் உள்ளன.  

## சிறப்புகள்
இந்தோனேசியாவின் பழமையான அருங்காட்சியகங்களில் ஒன்றான ரத்யா புஸ்தகா அருங்காட்சியகம், சுரகார்த்தாவின் கலாச்சாரப் பிரிவின் கீழ் செயல்பட்டு வருகிறது. இந்த அருங்காட்சியகம் ஜாவானீய கலை மற்றும் கலாச்சாரத்தை பாதுகாப்பதை நோக்கமாகக் கொண்டுள்ளது. பல்வேறு வகையான வரலாற்று மற்றும் கலாச்சார சேகரிப்புகள் இங்கு இருந்தாலும் அவற்றுள் முக்கியமானவை கசுனனன் அரண்மனையிலிருந்து பெறப்பட்டு இங்கு காட்சிக்கு வைக்கப்பட்டுள்ள பொருள்களாக அமையும். இந்த அருங்காட்சியகம் பண்டைய ஜாவானிய கையெழுத்துப் பிரதிகளைக் கொண்டுள்ளது. மேலும் இலக்கியப் படைப்புகள், வரைபடங்கள், பண்டைய அரச குடும்ப மரங்கள் மற்றும் பிற மதிப்புமிக்க கலாச்சார பொருள்களையும் கொண்டு அமைந்துள்ளது. கிரிஸ் சார்ட் எனப்படும் சார்ட்டில் 33 புள்ளிகளைக் கொண்ட ஒரு கத்தி உள்ளது. (துரதிருஷ்டவசமாக அவை பற்றிய குறிப்பு ஆங்கிலத்தில் காணப்படவில்லை. அவை பண்டைய சூடானிய மொழியில் உள்ளன.) கிரிஸ் அருங்காட்சியகத்தப் போலன்றி இங்கு சில கலைப் பொருள்களுக்கு ஆங்கிலத்தில் விளக்கம் தரப்பட்டுள்ளது. அனைத்து கலைப்பொருள்களுக்கும் தரப்படாவிட்டாலும் சில பொருள்களுக்கு அவ்வாறு தரப்பட்டுள்ளன.  

## வருமானம்
ரத்யா புஸ்தகா அருங்காட்சியகம் ஜலான் ஸ்லேமெட் ரியாடி 275, சூரகார்த்தா, மத்திய ஜாவா, இந்தோனேசியா 57141 என்ற முகவரியில் அமைந்துள்ளது. நிரந்தர தொகுப்புகளான கலை, ஆசிய கலாச்சாரங்கள், மட்பாண்டங்கள், வரைபடங்கள், சிற்பம் ஆகியவை சார்ந்த கலைப்பொருள்களை விற்பதன்மூலம் இந்த அருங்காட்சியகத்திற்கு வருமானம் வருகிறது.
# பக் நாயினம்


**பக்** (*pug*) சண்டைக்காரன் என்ற பொருள் தரும் இந்த கலப்பின நாய்களின் இனமானது, தனித்துவமான உடல் தன்மைகளைப் பெற்றிருக்கும். இதன் தோலானாது சுருக்கங்களுடனும், குட்டை முகத்தசைகளுடனும், வாலில் சுருள் அமைப்பிலும் காணப்படும். பெரும்பான்மையான குட்டிகள் நன்கு வளர்ந்த தோலுடனும், கருப்பு கலந்த பழுப்பு நிறமுடனும், குட்டையான சமச்சதுர உடலையும் பெற்று இருக்கும். இருப்பினும், வளர்ந்த நாய்களில் பல நிறங்கள் காணப்படுகின்றன.மேற்கு ஐரோப்பாவுக்கு, குறிப்பாக நெதர்லாந்துக்கு, இந்த நாயானது, சீனாவில் இருந்து, ஆறாம் நூற்றாண்டில் கொண்டு வரப்பட்டதெனக் கருதப்படுகிறது. இங்கிலாந்து நாட்டிற்கு, ஒன்பதாம் நூற்றாண்டில் வளர்க்கப்படத் தொடங்கியது. குறிப்பாக, விக்டோரியா மகாராணியால்,பெருமளவு பாசத்துடன் வளர்க்கப்பட்டன. அம்மகாராணிக்குப் பிறகு அவரது குடும்பத்தினரும், இந்த கலப்பின நாய் வகையை வளர்த்தனர். இந்த நாயின் குணமானது, தனது எசமானனிடம் பாசமாகவும், தோழமையுடனும், மென்மையாகவும் பழகும் இயல்புடையதாக இருக்கும். ஒரு அமெரிக்கச் சங்கமானது ( American Kennel Club), இந்த நாய் "கோபப்படும் இயல்புடையதாக இருந்தாலும், இதன் குணமனாது வனப்புடன்" இருப்பதாகக் கூறுகிறது. இருபத்தொன்றாம் நூற்றாண்டு வரை, இந்த நாயானது பல புகழ் பெற்ற நபர்களாலும், ஆளுமைகளாலும் வளர்க்கப்பட்டன. 2004 ஆம் ஆண்டு நடைபெற்ற, உலக நாய்த் திருவிழாவில் (World Dog Show) இந்த பக் நாயினமே சிறந்து எனத் தேர்ந்து எடுக்கப்பட்டு இருந்தது.  

## தோற்றம்

பத்தொன்பதாம் நூற்றாண்டில், இந்த நாயினமானது, ஒரு நீளமான, மெலிதான ஓவியம் போன்ற கருதப்பட்டது.குழந்தைகளுடன் நன்கு பழகுவதால், குடும்பங்களுக்கு ஏற்றதது. அவற்றின் உரிமையாளரின் மனநிலையைப் பொறுத்து, அமைதியாகவே இருக்கும. ஆனால் உயிரோட்டமான இதனை, கிண்டலும் செய்வார்கள். இந்த இனமானது, அவற்றின் உரிமையாளரின் ஆளுமையை ஆர்வமாக விரும்புகின்றன. இந்த இனமானது, விளையாட்டுத்தனமானவையாகவும், மனிதத் தோழமையுடனும் வளர்க்கின்றன. அவற்றின் உரிமையாளர்களிடமிருந்து, கவனத்தையும் பாசத்தையும் விரும்புகின்றன.  

## இனப்பெருக்கம்
இந்த இனத்தின், கர்ப்ப காலம் சராசரியாக 63 நாட்கள் நீடிக்கும். பக்கிற்கான பிறக்கும் சராசரி அளவிலான குட்டிகள், 4 முதல் 6 நாய்க்குட்டிகள் ஆகும், இருப்பினும் இது 1 முதல் 9 வரை குட்டிகளை ஈனும் உடல் இயலபைப் பெற்று இருக்கிறது.
# எஸ். ஏ. பாப்டே



**எஸ். ஏ. பாப்டே** (பிறப்பு: ஏப்ரல் 24, 1956) இந்திய உச்சநீதிமன்றத்தின் 47 வது முன்னாள் தலைமை நீதிபதி ஆவார். இவர் மத்திய பிரதேச உயர் நீதிமன்றத்தின் முன்னாள் தலைமை நீதிபதி ஆவார்.  

## குடும்பம்
எஸ்.ஏ.பாப்டே எனப்படும் சரத் அர்விந்த் பாப்டே, மகாராஷ்டிரா மாநிலம் நாக்பூரில் 1955-ம் ஆண்டு ஏப்ரல் 24-ம் தேதி பிறந்தவர். இவரின் குடும்பம் வழக்கறிஞர்களால் நிரம்பியது. பாப்டேயின் தந்தை அர்விந்த் பாப்டே மகாராஷ்டிர மாநில அரசுத் தலைமை வழக்கறிஞராக இருந்தவர்.  

மறைந்த, இவரின் அண்ணன் வினோத் அர்விந்த் பாப்டே, உச்ச நீதிமன்றத்தில் புகழ்பெற்ற வழக்கறிஞராகத் திகழ்ந்தவர். இவர், நான்காம் தலைமுறை வழக்கறிஞர். ஆனாலும், குடும்பத்தில் இவர்தான் முதல் நீதிபதி.  

## நீதிபதி
2000-ம் ஆண்டு மும்பை உயர் நீதிமன்றக் கூடுதல் நீதிபதியாக நியமிக்கப்பட்ட எஸ்.ஏ.பாப்டே, 2012-ம் ஆண்டு மத்தியப் பிரதேச உயர் நீதிமன்றத் தலைமை நீதிபதியாக நியமிக்கப்பட்டார். 2013-ம் ஆண்டு ஏப்ரல் 23-ம் தேதி உச்ச நீதிமன்ற நீதிபதியாக நியமிக்கப்பட்ட இவர், பாபர் மசூதி – ராமஜென்ம பூமி வழக்கை விசாரித்த தலைமை நீதிபதி ரஞ்சன் கோகோய் தலைமையிலான ஐந்து நீதிபதிகள் கொண்ட அரசியல் சாசன அமர்வில் இடம்பெற்றிருந்தவர்.  
## இதனையும் காண்க
- இந்தியத் தலைமை நீதிபதிகளின் பட்டியல்